Lav et referat af nedenstående tekst:

Tekst:
- Jeg synes, det er en træls sag, fordi det er en stævning, der går på en aftale, som jeg i bund og grund mener, er ulovlig at undgå for Aalborg Kommune. Sådan siger borgmester i Aalborg Kommune, Thomas Kastrup-Larsen (S), efter det tirsdag er kommet frem, at byggekoncernen Calum har stævnet kommunen på grund af det byggeri, der er under opsejling på Stigsborg Havnefront i Nørresundby. Calum mener nemlig at have fået garanti på, at en attraktiv grund ned til Limfjorden ikke må bebygges af hensyn til udsigten fra nogle af Calums ejendomme længere oppe. Og beviset er et 13 år gammelt dokument med både tidligere borgmester Henning G. Jensens og tidligere rådmand Henrik Thomsens underskrifter på. Sender regningen videre Men det er ikke et dokument, der er juridisk gyldigt i dag, mener Thomas Kastrup-Larsen, der bliver bakket op af flere jurister. Det er ifølge deres oplysninger kun muligt for et enigt byråd at give den slags garantier - det kan en borgmester og en rådmand ikke selv gøre. Derfor mener kommunen at stå stærkt i en kommende retssag. Men skulle det ske, at Calum vinder, er der lagt en plan: - Vi satser jo på at vinde den her retssag. Der siger vores juridiske vurdering, at vi står stærkt. Men hvis vi ikke gør, har vi adviceret Henrik Thomsen og Henning G. Jensen om, at vi forbeholder os retten til at sende erstatningskravet videre til dem, siger Thoms Kastrup-Larsen. Det har tirsdag ikke været muligt at få en kommentar fra hverken Henrik Thomsen eller Henning G. Jensen.

Referat:
Borgmester Thomas Kastrup-Larsen er overbevist om en sejr i sagen om Stigsborg Havnefront - og ellers ved han, hvor regningen skal sendes hen.